钦定古今图书集成/方舆汇编/职方典/第1396卷 > 《广西猺獞蛮峒》
## 钦定古今图书集成/方舆汇编/职方典/第1396卷 > 《广西猺獞蛮峒》

广右两江谿峒旧为荒服。唐太宗时，诸彝内属，始置
羁縻州县，隶于都督府，以其首领为刺史。宋参唐制，
析其种落，大者为州，小者为县，又小者为峒，推其雄
者为首领，籍民为壮丁，以藩篱内郡。其蛮长皆世袭，
分隶诸寨，总隶于提举。元丰以后，峒蛮长多寄内地，
纳粟授大小使臣，或敢诣阙陈利害，至借补阁职，与
帅抗礼。为招马官者尢与县相狎。子弟有入邕州应
举者，招游士多设耳目，州县文移未下，已先知之，舆
骑、居室、服食皆拟公侯。其州县虽曰“羁縻，然租税不
供，威令不行，寨官非惟堕职不举，且日走峒官之门，
握手为市。提举官亦不复威重，与之交关通贿。其间
有自爱，稍欲振举诸峒，必共污染之，使以罪去，甚则
鸩焉。故黩货则玩，玩则无震”，非虚言已。元以左右两
江羁縻州县俱属南宁帅府分司管辖，而上下相遁，
姑息尤甚。彝俗狃于仇杀，往往侵盗边境，莫之能制
也。明初，两江土蛮东溯交关，西缘牂牁，际滇之广南，
莫不纳土归款，愿贡方物。乃因旧疆稍稍增省，置各
府州县。其长吏令世世相传，诸佐与属并为铨才，郡
有丞，州有目，削绝者始以流官代焉。大都矜彼归正，
恢我包荒，纳土则受，请示则遣，示无颇覆，令羁縻，勿
绝而已。但彼既授簪缨，抚爵土，力足以耑生杀，财足
以侈上供，养尊养安，令诸部落莫敢仰视？彼亦视中
国之予夺为戚忻荣辱，岂愿其子若孙中道而殄哉？
议者谓太平诸夷，土狭而兵微，一有不逞，可更而置，
其势甚易。若思明、田州诸司，封疆袤于内地，士马雄
于近郊，其制驭甚难。欲稍仿贾生《众建之议》，因其势
而瓜分之，斯不亦却顾哉？然而未易言也。西南土司
与交趾为邻，交人所以俛首顿颡不敢窥内地者，以
土司兵力之强，足制其死命也。若自弱其“兵，自撤其
障，恐中国之边患有甚于土司矣。夫《彝》无常顺，无常
逆，惟视吾驭之何若？”余观往牒，明初诸土官奉约束，
一征召，惟恐后时。正统以后，土司桀骜，视文告仅若
土苴，则驭之得失异也。盖其初以重典惩贪，人人重
自爱，故威令易行。其后吏道杂而多端，中涓武弁视
土官为外府，而墨吏以渔人收之，即袭一职、进一阶，
未有不以贿行者。故土司亦轻中国，视若无人，征发
不时至，擅攻擅杀无虚日也。

官体勘别无争袭之人，明白取具宗支图本，并官吏
人等结状，呈部具奏，照例承袭。正德初，令极边有警
地方暂免赴京。馀各照旧。

嘉靖七年例，土官病故，其应袭儿男，查勘无碍，止令
以官男孙名色，就彼袭替，权管地方。俟著有功劳，然
后授以冠带；俟功劳再著，然后署职；俟功劳屡著，然
后实授本职。

嘉靖二十八年例、应袭土舍、曾经调遣、效有功劳者、
暂免赴京。就彼冠带署印、管束夷民。待后功劳显著、
方许实授

万历二十年，三院会议，“土舍世袭，照旧小帽管事。三
年后若守法奉公，兵粮完足者，给冠带。至六年九年，
劳绩愈彰，渐次议加署职实授。如有恣肆不检，仇邻
构兵，及钱粮兵马负欠逾期，追夺示罚，仍置立《宗支
文簿》印贮。辖属该道，遇土官嫡妻女子，限一月内具
报该府，报道填注，用为日后勘袭佐券，以杜争端。”
万历二十二年例，土官土舍与民间子弟不同，一经
授纳，假借衣冠，交结生事，縻扰遐方，深为未便。通行
广西抚按衙门，一体禁革。

万历二十四年例，“凡有土官土舍告加纳级等项，一
体严行禁革施行。